S-114/2008

Mál þetta, sem var dómtekið 21. maí s.l., höfðaði lögreglustjórinn á Akureyri hér fyrir dómi þann 7. apríl s.l., með ákæru á hendur Z;

„fyrir fjársvik, með því að hafa frá 27. mars til 8. apríl 2007, svikið vörur og þjónustu út úr fyrirtækjum, með því að hafa notað í óleyfi upplýsingar sem hann hafði komist yfir um greiðslukortanúmer X, kt. 000000-0000 og látið skuldfæra kaupin á greiðslukort hans, en kortið var gefið út af Glitni hf. Ákærði sveik þannig út vörur frá eftirtöldum aðilum að verðmæti tilgreindri upphæð:

Veitingahúsið Nings, Akureyri og við Suðurlandsbraut í Reykjavík, 4 færslur samtals að fjárhæð kr. 9.050-, en viðskiptin fóru fram 27.03, 30.03 og 02.04.2007.

Spölur ehf., Akranesi, kr. 900-, en viðskiptin fóru fram 28.03.2007.

3. Atlantsolía ehf., Akureyri og Reykjavík, 5 færslur samtals að fjárhæð kr. 22.592-, en viðskiptin fóru fram 28,03., 29.03., 03.04., 05.04. og 08.04.2007

Smárasól, Kópavogi, kr. 2.450-, en viðskiptin fóru fram 29.03.2007.

Hótel 1919, Reykjavík., kr. 31.956-, en viðskiptin fóru fram 30.03.2007

Domínós Pizza, Reykjavík, kr. 1.580-, en viðskiptin fóru fram 31.03.2007.

Verslunin 10-11, við Barónsstíg í Reykjavík, 3 færslur samtals að fjárhæð kr. 19.243-, en viðskiptin fóru fram 01.04., 04.04. og 07.04.2007

Beis ehf., Reykjavík, kr. 32.000-, en viðskiptin fóru fram 03.04.2007.

Orkubarinn, Kópavogi, 2 færslur samtals að fjárhæð kr. 900-, en viðskiptin þessi fóru fram 04.04.2007

Tónabúðin, Reykjavík, kr. 10.400-, en viðskipti þessi fóru fram 04.04.2007.

Hótel Plaza, kr. 65.960-, en viðskipti þessi fóru fram 05.04.2007.

Olís bensínstöð, Reykjanesbæ, kr. 3.198-, en viðskipti þessi fóru fram 05.04.2007.

Langbest, Reykjavík, kr. 1.800-, en viðskipti þessi fóru fram 07.04.2007.

Brot þessi varða við 248.gr. almennra hegningarlaga nr. 19, 1940. Þess er krafist að ákærði verði dæmdur til refsingar.

Í málinu gera eftirtaldir aðilar bótakröfu á hendur ákærða:

I.H.C ehf., kt. 000000-0000, kr. 65.960-, með vöxtum samkvæmt 7. gr. vaxtalaga frá 05.04.2007, en síðan dráttarvöxtum samkvæmt III kafla vaxtalaga til greiðsludags.

Atlantsolía ehf., kt. 000000-0000, kr. 22.592-, ásamt dráttarvöxtum skv. III. kafla laga nr. 38. 2001 af kr. 3.151-, frá 28.03.2007 til 29.03.2007, en af kr. 8.571-, frá 29.03.2007 til 03.04.2007, en af 12.772- frá 03.04.2007 til 05.04.2007, en af kr. 17.002-, frá 05.04.2007 til 8.04.2007, en af kr. 22.592 frá þ.d. til greiðsludags, ásamt þóknun vegna lögmannsaðstoðar að mati dómsins.

Sælkerabúðin ehf., kt. 000000-0000, kr. 6.560, auk vaxta og dráttarvaxta.

Tónabúðin ehf., kt. 000000-0000, kr. 10.400-, ásamt vöxtum samkvæmt 8.gr. vaxtalaga frá tjónsdegi 04.04.2007, en síðan dráttarvöxtum skv. 9.gr. sömu laga til greiðsludags.“

Varðandi ofangreindar bótakröfur vísaði sækjandi fyrir dómi vegna vaxta til 8. gr. laga um vexti og verðtryggingu nr. 38, 2001

Ákærði hefur hér fyrir dómi skýlaust viðurkennt brot sín eins og þeim er lýst í ákæru. Játning ákærða er í samræmi við gögn málsins, þ. á m. framburðarskýrslu hans fyrir lögreglu.

Háttsemi ákærða þykir að framangreindu virtu nægjanlega sönnuð og varða brot hans við fjársvikaákvæði 248. gr. hegningarlaganna nr. 19, 1940.

Samkvæmt vottorði sakaskrár ríkisins hefur ákærði ekki áður sætt refsingu.

Við ákvörðun refsingar ber líta til þess að ákærði sveik, alls þrettán sinnum, út vörur og þjónustu á tilgreindu tímabili. Þykir refsing hans, með hliðsjón m.a. af 2. og 6. tl. 1. mgr. 70.gr. hegningarlaganna hæfilega ákveðin fangelsi í tvo mánuði. Þykir eftir atvikum og með hliðsjóna af hreinskilningslegri játningu, áðurnefndum sakarferli og því að ákærði hefur samþykkt framkomnar bótakröfur rétt að fresta fullnustu refsingarinnar og skal hún falla niður að liðnum tveimur árum frá dómsuppsögu haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur eins og áður er lýst samþykkt nefndar bótakröfur, auk krafna um almenna vexti og dráttarvexti eins og þær eru settar fram í ákæruskjali. Verður hann dæmdur til að greiða kröfurnar með vöxtum eins og nánar segir í dómsorði, enda séu þær nægjanlega afmarkaðar og rökstuddar m.a. varðandi vaxtafót.

Ekki er um neinn sakarkostnað að ræða í málinu samkvæmt yfirlýsingu sækjanda fyrir dómi.

Dóm þennan kveður upp Ó-kk-nf Ó-kk-nf dómstjóri.

D Ó M S O R Ð :

Ákærði, Z, sæti fangelsi í tvo mánuði, en fresta skal fullnustu refsingarinnar og hún niður falla að liðnum tveimur árum frá dómsuppsögu haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, greiði I.H.C. ehf. vegna Hótel Plaza 65.960 krónur, ásamt vöxtum samkvæmt 8. gr. laga nr. 38, 2001 frá tjónsdegi 5. apríl 2007 til 6. júní 2008, en með dráttarvöxtum samkvæmt 1. mgr. 9. gr., sbr. 1. mgr. 11. gr. laga nr. 38, 2001, frá þeim degir, en þá var liðinn mánuður frá því málið var þingfest, sbr. 5. gr. nefndra vaxtalaga, til greiðsludags.

Ákærði, greiði Atlantsolíu 22.592 krónur, ásamt vöxtum samkvæmt 8. gr. laga nr. 38, 2001 frá tjónsdegi 5. apríl 2007 af 3.151 kr., frá 28. mars 2007 til 29. mars 2007, en af 8.571 kr., frá 29. mars 2007 til 3. apríl 2007, en af 12.772 kr. frá 3. apríl 2007 til 5. apríl 2007, en af 17.002 kr., frá 5. apríl. 2007 til 8. apríl 2007, en af 22.592 kr. frá þeim degi til 6. júní 2008, en dráttarvöxtum frá þeim degi, en þá var liðinn mánuður frá því málið var þingfest, sbr. 5. gr. nefndra vaxtalaga, til greiðsludags, sbr. 1. mgr. 9. gr., sbr. 1. mgr. 11. gr. laga nr. 38, 2001. Þá greiði ákærði bótakrefjanda þóknun vegna lögmannsaðstoðar 30.000. krónur.

Ákærði, greiði Sælkerabúðinni 6.560 krónur.

Ákærði, greiði Tónabúðinni 10.400 kr. ásamt vöxtum samkvæmt 1. mgr. 8. gr. laga nr. 38, 2001 frá tjónsdegi, þann 04. apríl 2007 til 6. júní 2008, en með dráttarvöxtum frá þeim degi, en þá var liðinn mánuður frá því málið var þingfest, sbr. 4. mgr. 5. gr. nefndra vaxtalaga, til greiðsludags, sbr. 1. mgr. 9. gr., sbr. 1. mgr. 11. gr. nefndra laga.